b"\n_START_ARTICLE_\nAraling pangkababaihan\n_START_PARAGRAPH_\nAng araling pambabae, araling makababae, o araling pangkababaihan (Ingles: women's studies), na nakikilala rin bilang araling peminista, ay isang larangang pang-akademiya na interdisiplinaryo na gumagalugad sa politika, lipunan at kasaysayan magmula sa isang pananaw na pangkababaihan na interseksiyonal at multikultural. Sinusuri at ginagalugad nito ang mga normang panglipunan ng kasarian, lahi, uri, seksuwalidad, at iba pang paksa na may kaugnayan sa hindi pagkakapantay-pantay sa lipunan."